OzLabs/hebrew-wiki-articles huggingface dataset:
ססקצ'ואן

ססקצ'ואן (באנגלית: Saskatchewan, ) היא אחת מפרובינציות קנדה. שטחה 651,900 קמ"ר ומתגוררים בה כמיליון תושבים, מרביתם בדרום הפרובינציה.

==גאוגרפיה==
העיר הגדולה בפרובינציה היא העיר ססקטון, בה מתגוררים 266,141 תושבים (2021).
ערים אחרות בפרובינציה:
* הבירה רג'יינה
* פרינס אלברט
* מוס ג'ו
* יורקטון
* סוויפט קורנט
* נורת' בטלפורד

צורתה של הפרובינציה מלבנית, ובצפונה נמצאות הטריטוריות הצפון-מערביות, במזרחה מניטובה, בדרומה מדינות מונטנה ודקוטה הצפונית שבארצות הברית, ובמערבה אלברטה.

==מקור השם==
הפרובינציה קרויה על שם נהר ססקצ'ואן.
מקור שמו של הנהר הוא בשפת קרי ומשמעו "מים הזורמים מהר".

== היסטוריה ==
קודם להתיישבות האירופאית בססקצ'ואן, התגוררו באזור שבטים אינדיאנים דוגמת האתבסקה, האלגונקוויאן והסו.

האירופאי הראשון שהגיע לססקצ'ואן היה הנרי קלסי בשנת 1690. קלסי סייר לאורך נהר ססקצ'ואן מתוך תקווה לסחור בפרוות עם האינדיאנים.
ההתיישבות הראשונה היה מוצב מסחרי של חברת מפרץ הדסון שנוסד בשנת 1774 על ידי סמיואל הירן ונקרא קמברלנד האוס.
בשנות ה-50 וה- 60 של המאה ה-19 חקרו את האזור מספר משלחות מדעיות בהנהגתו של ג'ון פאליסר והנרי יול הינד.
בשנות ה-70 של המאה ה-19 החל האזור להתפתח לאחר בניית הרכבת הקנדית הפסיפית.
בשל הפיתוח וההתיישבות אילץ הממשל הקנדי את האינדיאנים לעבור לגור בשמורות. שבט המטיס בהנהגתו של לואי ריאל התנגד להחלטה זו במרד הצפון מערבי והם הכריזו על עצמאותם מקנדה ועל הקמת ממשלה עצמאית. ריאל נכנע לאחר חודשים והוצא להורג בעוון בגידה.
55°N 106°W

ססקצ'ואן הפכה לפרובינציה בשנת 1905.

בשנת 2022 התרחשו באזור מספר רציחות של ילידים.

== כלכלה ==
בעבר כלכלת הפרובינציה התבססה בעיקר על חקלאות אולם בשנים האחרונות היא מהווה רק 6.8% מהתל"ג של הפרובינציה (ונכללים בה גם כריתת עצים, דיג וציד.
הגידול העיקרי של הפרובינציה הוא דגן, בעיקר חיטה אך גם קנולה, שעורה ושיפון.
עיקר הכנסות הפרובינציה מקורים במכרות האשלג, וכן ססקצ'ואן היא אחת הספקיות העולמיות העיקריות של מתכת האורניום .

התוצרת של ססקצ'ואן בשנת 2003 הייתה 32 מיליארד דולרים קנדיים לפי החלוקה הבאה לתחומים:

סחר במקרקעין, ביטוח ובנקאות- 17.1%
כרייה ונפט - 13.0%
חינוך ורפואה- 11.9%
מסחר קמעונאי - 11.7%
תחבורה ותקשורת - 9.1%
ייצור תעשייתי - 7.7%
חקלאות, דיג, ציד וכריתת עצים - 6.8%
שירותים עסקיים - 6.5%
שירות בסקטור הציבורי - 5.8%
בנייה - 5.0%
אחר- 5.3%

== פוליטיקה ==
כמו בשאר פרובינציות קנדה, בראשות הפרובינציה עומד מושל (Premier), בית מחוקקים פרובינציאלי, ומשנה למושל (lieutenant-governor).

לאורך כל השנים הייתה ממשלת הפרובינציה בעלת אוריינטציה שמאלית. בשנת 1944, נבחר טומי דאגלס כמושל, והיה למעשה המושל הסוציאליסט הראשון בצפון אמריקה. תחת ממשלתו הונהג בפרובינציה ביטוח בריאות ממלכתי.

==מפה==
קובץ:saskmap2.png

==ראו גם==
*חוק ססקצ'ואן
*האספה המחוקקת של ססקצ'ואן

==קישורים חיצוניים==

* 

* 
* 

*
קטגוריה:קנדה: פרובינציות וטריטוריות
קטגוריה:מדינות וטריטוריות שהוקמו ב-1905
מרטין טוריחוס

מרטין טוריחוס (Martín Torrijos; נולד ב-18 ביולי 1963) היה נשיא פנמה בין 2004 ל-2009.

נולד בעיר פנמה סיטי. בנו של עומר טוריחוס הררה, מי שהיה נשיא פנמה בשנים 1968 עד 1978. למד מדע המדינה וכלכלה באוניברסיטת טקסס A&M בארצות הברית.

במהלך שלטונו של ארנסטו פרז בלדרס, כיהן טוריחוס כממלא-מקום שר הפנים והמשפטים בין השנים 1994 עד 1999. בשנת 1999 הוא רץ בפעם הראשונה לנשיאות אך הגיע אך ורק במקום השני כאשר המנצחת הייתה מיריה מוסקוסו.

טוריחוס נבחר לנשיא ב-2 במאי 2004 כמועמד המפלגה המהפכנית הדמוקרטית הפנמית ובעזרתה של המפלגה העממית של פנמה, וזכה ברוב של 47 אחוז כאשר יריבו, גיירמו אנדרה ממפלגת הסולידריות מפגר מאחוריו ב-17 אחוז. התוצאה הייתה צפויה, והוא נכנס לתפקידו ב-1 בספטמבר 2004.

טוריחוס נשוי ואב ל-3.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:נשיאי פנמה
קטגוריה:בוגרי אוניברסיטת טקסס A&M
קטגוריה:פנמים שנולדו ב-1963
קרלוס פררו קוסטה

קרלוס פררו קוסטה (בספרדית: Carlos Ferrero Costa; נולד ב-7 בפברואר 1941) הוא עורך דין ופוליטיקאי פרואני, נשוי ואב לארבעה ילדים, שכיהן כראש ממשלת פרו בשנים 2003–2005, תחת הנשיא אלחנדרו טולדו.

הוא הצטרף לפקולטה לאותיות של האוניברסיטה הקתולית ולאחר מכן עבר לפקולטה למשפטים, סיים את לימודיו בשנת 1965. הוא למד קורסים ב"ניתוח ומדיניות פיננסית "במכון קרן המטבע הבינלאומית, בשנת 1967. גם בקורס" לאומי ". מציאות "במרכז ללימודי צבא גבוה בשנת 1972. קוסטה היה מנהל הבנק המרכזי בעת שמנואל מוריירה היה נשיא. הוא גם היה מנהל מכון הסולידריות לקידום והכשרה, גוף חינוכי.<ref></ref>

==קריירה פוליטית ==
קוסטה עבד עבור נשיא פרו אלברטו פוג'ימורי, ונבחר מספר פעמים לקונגרס מטעם מפלגתו של הנשיא. עבר למפלגת האופוזיציה "פרו פוסיבלה", ונעשה לאופוזיציונר חריף לפוג'ימורי. לאחר התפטרות פוג'ימורי התמודד מול ולנטין פנגואה על תפקיד נשיא הקונגרס הפרואני, אך הפסיד. הוא נבחר לתפקיד נשיא הקונגרס ב-2001 והחזיק בו עד מינויו לראש הממשלה.

החליף בתפקיד ראש ממשלת פרו את ביאטריס מרינו, שהתפטרה מתפקידה ב-15 בדצמבר 2003 לפי בקשת נשיא פרו, אלחנדרו טולדו. ב-11 באוגוסט 2005, אחרי פחות משנתיים בתפקיד, התפטר מתפקידו, בתגובה על כך שטולדו מינה את פרננדו אוליברה לתפקיד שר החוץ.

אחיו אדוארדו כיהן בתפקיד שר החוץ תחת שלטונו של פוג'ימורי וכן כשגריר פרו בארצות הברית.

== קישורים חיצוניים ==
* [https://web.archive.org/web/20070927131354/http://www.carlosferrero.org/ האתר הרשמי של פררו]

== הערות שוליים ==

קטגוריה:ראשי ממשלת פרו
קטגוריה:פרואנים שנולדו ב-1941
חוק פסקל

הסביבה בה מחושב חוק פסקל בנוכחות כבידה.
חוק פסקל הוא חוק בסיסי בהידרוסטטיקה, הקרוי על שם מגלהו, הפיזיקאי הצרפתי בלז פסקל. החוק מתאר את הלחץ בנוזל במצב של שיווי משקל מכני. 

כאשר אין שדה כבידה חוק פסקל קובע כי לכל נקודה של גוף או נוזל אי-דחיס יש לחץ השווה ללחץ בו נמצא הנוזל. לחץ זה מופעל בצורה שווה לכל הכיוונים. חוק זה בעצם מאפיין נוזל אי-דחיס כתווך שמעביר את הלחץ בשלמותו, ללא תלות בצורת הנוזל. חוק זה מבהיר את הסיבה לכך שרקמות פנימיות בגוף הנמצאות בלחץ מגיבות לשינויי לחץ חיצוניים הקיימים על הגוף כולו. בנוסף, חוק זה מהווה את היסוד לפעולתה של בוכנה הידראולית, הנפוצה בציוד מכני הנדסי ומכונות גדולות שונות.
להמחשה, נוכל לקחת דוגמה מחיי היום יום, כאשר אנו מנפחים בלון (בין אם במים או באוויר), הנוזל מפעיל לחץ שווה בכל נקודה על פני השטח של הבלון.

לעומת זאת, בנוכחות שדה כבידה, חוק פסקל טוען, שנוזל מפעיל לחץ שפועל כלפי מטה ואשר תלוי בגובה עמוד הנוזל ואינו תלוי בנפחו. 
נוסח החוק הוא כדלקמן: 
:<math>\ P = P_0 + \rho g h </math>
כאשר:
* <math>\ P </math> הוא הלחץ
* <math>\ P_0</math> הוא הלחץ בגובה <math>\ h=0</math> 
* <math>\ \rho </math> היא צפיפות הנוזל
* <math>\ g </math> היא תאוצת הכובד
* <math>\ h </math> הוא גובה עמוד הנוזל. 

חוק פסקל מתקבל מן המשוואה ההידרוסטטית:
:<math>\nabla p + \rho \nabla \phi_N = 0</math>
עבור מקרה של נוזל בלתי דחיס (<math>\rho=const</math>), ועבור פוטנציאל גרביטציוני מן הצורה <math>\phi_N=gh</math>.

== ראו גם ==
* נוזל
* הידרוסטטיקה
* הידרודינמיקה

==קישורים חיצוניים==

* 

פסקל
קטגוריה:מכניקת הזורמים
קטגוריה:בלז פסקל
מועצה אזורית מנשה


מועצה אזורית מנשה היא מועצה אזורית השוכנת בשטח שממזרח לחדרה, היא הוקמה בשנת 1950. המועצה כוללת בתוכה קיבוצים, מושבים ומעט כפרים ערביים שמדרום לנחל עירון, ושני יישובים קהילתיים. שטח המועצה הוא כ-160,000 דונם.

שם המועצה נגזר מהתנ"ך. שטחי המועצה נמצאים בנחלת שבט מנשה.

סמל המועצה מציג את הראם, כסמל לחיות הבר ששכנו באזור בעבר.

המועצה תומכת בקבוצת הכדורסל "הפועל גן שמואל מנשה" וכן בקבוצת כדורעף בליגה הבכירה, בשיתוף עם מועצה אזורית עמק חפר ועיריית חדרה.

ראש המועצה הוא אילן שדה.

==דמוגרפיה==

==היסטוריה==
המועצה הוקמה בפברואר 1950 במסגרת הקמת רשויות מקומיות לכלל היישובים במדינה. בעת הקמתה הכילה המועצה 11 יישובים ואת כפר הנוער אלוני יצחק (שנקרא אז כפר יצחק גרינבוים), סמינר גבעת חביבה ואת מחנה עולים שער מנשה שקודם לכן נקרא מחנה עין שמר. בשנת 1965 צורף למועצה הכפר מייסר. בשנת 1967 היו במועצה כ-5000 תושבים. באוגוסט 2012, במסגרת פירוק הרשויות קציר-חריש, צורף היישוב קציר למועצה.

באוגוסט 2023 הודיע שר הפנים ח״כ משה ארבל על בחינת איחודן של רשויות מקומיות, כולל הצעה לאיחוד מועצה אזורית מנשה עם מועצה אזורית אלונה, והנחה כי תהליך הבחינה יחל לאחר הבחירות לרשויות המקומיות. ביולי 2024 חתם מנכ"ל משרד הפנים רונן פרץ על כתב מינוי ועדה גאוגרפית לבחינת מעמד מוניציפלי ואיחוד רשויות מקומיות אלה.<ref></ref>

== יישובי המועצה ==
{| class="wikitable sortable" style="text-align:center;"
|-
! מספר
! צורת היישוב
! יישוב
! שנת הקמה
|-
| 1
| כפר ערבי
| אום אל-קוטוף
| 1930
|-
| 2
| כפר ערבי
| אל-עריאן
| 1880
|-
| 3
| כפר נוער
| אלוני יצחק
| 1948
|-
| 4
| קיבוץ
| ברקאי
| 1949
|-
| 5
| יישוב מוסדי
| גבעת חביבה
| 1949
|-
| 6
| מושב
| גן השומרון
| 1934
|-
| 7
| קיבוץ
| גן שמואל
| 1913
|-
| 8
| קיבוץ
| כפר גליקסון
| 1939
|-
| 9
| מושב
| כפר פינס
| 1933
|-
| 10
| קיבוץ
| להבות חביבה
| 1949
|-
| 11
| מושב
| מאור
| 1953
|-
| 12
| קיבוץ
| מגל
| 1953
|-
| 13
| מושב
| מי עמי
| 1963
|-
| 14
| כפר ערבי
| מייסר
| 1965
|-
| 15
| קיבוץ
| מענית
| 1942
|-
| 16
| יישוב קהילתי
| מצפה אילן
| 2009
|-
| 17
| קיבוץ
| מצר
| 1953
|-
| 18
| קיבוץ
| משמרות
| 1933
|-
| 19
| מושב
| עין עירון
| 1934
|-
| 20
| קיבוץ
| עין שמר
| 1927
|-
| 21
| יישוב קהילתי
| קציר
| 1982
|-
| 22
| קיבוץ
| רגבים
| 1947
|-
| 23
| מושב
| שדה יצחק
| 1952
|-
| 24
| מושב
| תלמי אלעזר
| 1952
|}

== ראשי המועצה ==
* חיים כפרי ממענית (1950 - 1952)
* הלל גרביה מגן שמואל (1952 - 1958)
* לוי אדיב מעין שמר (1958 - 1962)
* יוסף מנחם ממענית (1962 - 1968)
* אברהם בראל מברקאי (1968 - 1975)
* בנימין פגי מגן שמואל (1979-1975)
* שמואל גבעוני מלהבות חביבה (1979 - 1984)
* יאיר גבאי ממצר (1984 - 1992)
* אילן שדה ממענית (מ-1992)

==קישורים חיצוניים==

* 
* 

==הערות שוליים==

קטגוריה:יישובים שהוקמו ב-1950
*
פונקציית אוריסון

בטופולוגיה, פונקציית אוריסון היא פונקציה רציפה המפרידה בין שתי קבוצות: אם A ו-B הן שתי קבוצות זרות במרחב טופולוגי X, אז פונקציה רציפה <math>\ f:X\rightarrow \mathbb{R}</math> המקיימת 
: <math>\ f(A)=0</math> ו- <math>\ f(B)=1</math> (ליתר דיוק: <math>\ A \subset f^{-1}(0) \ , \ B \subset f^{-1}(1) </math> ) 
נקראת 'פונקציית אוריסון עבור A ו-B'.

מרחב שבו קיימת פונקציה כזו לכל שתי נקודות שונות, נקרא מרחב האוסדורף לחלוטין. מרחב שבו קיימת פונקציית אוריסון לכל קבוצה סגורה ונקודה שמחוץ לה, נקרא מרחב רגולרי לחלוטין. הלמה של אוריסון, שבזכותה זכו פונקציות אוריסון לשמן, קובעת שבמרחב נורמלי קיימת פונקציית אוריסון לכל שתי קבוצות סגורות וזרות.

הפונקציות נקראות על שם פאבל סמואילוביץ' אוריסון.

== ראו גם ==

* הלמה של אוריסון

קטגוריה:טופולוגיה

en:Urysohn's lemma
de:Lemma von Urysohn
fi:Urysonin lemma
fr:Lemme d'Urysohn
it:Lemma di Urysohn
nl:Lemma van Urysohn
pl:Lemat Urysohna
pt:Lema de Urysohn
sv:Urysohns lemma
zh:乌雷松引理
מיס האו

מֵיס הָאוּ (Maeshowe או Maes Howe) הוא גל-עד וקבר מעבר מהתקופה הנאוליתית, הנמצא על האי מיינלנד באיי אורקני שבצפון סקוטלנד. מיס האו והמונומנטים סביבו, ובהם סקארה ברי, הוכרזו כאתרי מורשת עולמית מטעם אונסק"ו בשנת 1999.

על שמו של האתר נקראים מבני גל-עד חדר מסוג מיס האו, שאינם דומים לאף סוג אחר של מבנים באיי אורקני או מחוצה להם. מבנה התל הוא בעל כניסה ארוכה ונמוכה המובילה לחדר ראשי, אליו מתחברים עוד שלושה חדרים משניים. גובה התל הוא כ־7 מטרים וקוטרו כ־35 מטרים. התל נבנה מאבנים ומלט. האתר מייצג עד היום סטנדרט לבנייה ולתכנון קפדני, שלא נמצאו במקום אחר בבריטניה: הבניה כה איכותית שעדיין ישנם אבנים צמודות שלא ניתן להעביר דרך חיבורן סכין. מאפיין חשוב נוסף במבנה התל הוא צוהר קרני האור. באמצע החורף, ובמיוחד ביום ההיפוך, עוברות אחרונות קרני השמש דרך הצוהר ופוגעות בקיר האחורי.

האתר נבנה לראשונה על ידי בני תרבות הכלים המחורצים סמוך ל־2750 לפנה"ס, והוא קרוב למספר אתרים חשובים נוספים מתקופתו. עבור חלק מחוקרי האתר, המקום מסמן התפתחות במבנה השבטי־דתי של קבוצת העמים. שעות העבודה שנדרשו כדי לבנות את המונומנט הוערכו ב־39,000 עד 100,000 שעות, פי עשרה יותר משאר הקברים מתקופתו. הקבר נבנה עבור קבוצה מצומצמת של אנשים, כנראה מנהיגים שבטיים, על ידי כל השבט - פיתוח חשוב במבנה החברתי-שלטוני בעולם העתיק.

האתר נשדד על ידי ויקינגים במאה ה-12 לספירה. הוויקינגים השאירו באתר גרפיטי רוני ואיורי דרקון ונחש; הכתובת שהם הותירו היא הארוכה ביותר שנמצאה עד ימינו. הוויקינגים לקחו עמם את אוצרות האתר, ואלו מעולם לא נמצאו. הגג התומך נותץ בשנת 1861 על ידי מספר "ארכאולוגים" נלהבים יתר על המידה. הם לא גרמו לנזק משמעותי. בשנת 1910 החלו שיפוצים באתר; צורתו החרוטית עוגלה, ונוסף לו גג בטון. 

פירוש השם אינו ידוע, ולאורך השנים הועלו מספר השערות בדבר מקורו, רובן נוגעות לשפה הגאלית.

==קישורים חיצוניים==

* [http://www.orkneyjar.com/history/maeshowe/index.html סקירה מקיפה של האתר על כל היבטיו], באתר מורשת איי אורקני.
* [http://www.maeshowe.co.uk/ מידע על התל, תמונות, סרטונים וודיאו חי של פגיעת קרני השמש], באתר שקיעת יום ההיפוך החורפי במיס האו.
* [http://www.stonepages.com/scotland/maeshowe.html תמצות המידע על התל], באתר אבני סקוטלנד.
* 

קטגוריה:אתרים ארכאולוגים נאוליתים
קטגוריה:אורקני: אתרים ארכאולוגיים
קטגוריה:סקוטלנד: אתרי מורשת עולמית
בטריבונה

בטריבונה הייתה תוכנית ספורט בהגשת אבי רצון ובהשתתפות כתבי ספורט, פרשני ספורט ואנשי ספורט אחרים, ששודר בערוץ 10.

המגזין שודר בכל שבוע, מיד לאחר משחק הכדורגל מליגת העל. המגזין שודר לראשונה בחברת הלוויין "yes", אך עבר לערוץ 10 עם הקמתו. אורך המגזין נע בין שעה וחצי לשעתיים, בהתאם לזמן סיום המשחק והמשדר המסכם של המשחק, ואילוצי לוח השידורים. התוכנית ירדה מן המרקע בשנת 2005. בין חברי הפאנל היו: שלמה שרף, משה פרימו וטלי תאומים (בתו של בעלי הפועל תל אביב לשעבר משה תאומים).

התוכנית חזרה בינואר 2008 לשידור בערוץ 1, כאשר הפאנל התרחב ומשתנה מתוכנית לתוכנית וכולל את אראל סג"ל, חיים רביבו, ענבל גבריאלי, ד"ר יריב בן אליעזר, אפי בירנבוים, ארי שמאי ועוד.

קטגוריה:תוכניות טלוויזיה ישראליות
קטגוריה:תוכניות ספורט ישראליות בטלוויזיה
קטגוריה:תוכניות טלוויזיה ישראליות שעלו לשידור בשנות ה-2000
קטגוריה:yes הטלוויזיה בלוויין: תוכניות וסדרות
קטגוריה:ערוץ עשר: תוכניות וסדרות
קטגוריה:הערוץ הראשון: תוכניות וסדרות
ויליאם טרנר (בוטנאי)

ויליאם טרנר (באנגלית: William Turner ; 1508 - 7 ביולי 1568) היה אורניתולוג ובוטנאי בריטי. נקרא לעיתים אבי הבוטניקה האנגלית והאורניתולוג הראשון ברוח מדעית מודרנית.

== קורות חייו ==
טרנר נולד במורפת' שבנורת'מברלנד בערך בשנת 1508. אביו היה כפי הנראה בורסקאי בעל שם זהה. בין 1526 ל-1533 הוא למד בפמברוק הול שבאוניברסיטת קיימברידג' שם קיבל תואר B.A. בשנת 1530 ו M.A. בשנת 1533. לאחר מכן שימש שם כחבר ואוצר ראשי. במהלך שהותו בקיימברידג' פרסם מספר מאמרים ובהם Libellus de re herbaria שיצא לאור בשנת 1538. הוא ניצל הרבה מזמנו החופשי לחקר צמחים במקום גידולם הטבעי ותיאר אותם בדיוק שלא היה קיים עד זמנו באנגליה. הוא בז לבוטניקאים שקדמו לו ותיאר את עבודתם כחסרה ומוטעית.

במהלך שהותו בקיימברידג' קיבל על עצמו את הנצרות הפרוטסטנטית וב-1540 יצא למסע הטפות עד שנעצר. לאחר שחרורו נסע לאיטליה ללמוד רפואה בפרארה ובולוניה בשנים 1540 עד 1542 והוסמך לרפואה.

לאחר שסיים את לימודי הרפואה שימש כרופאו האישי של הרוזן מאמדן. עם חזרתו לאנגליה שימש ככומר ורופא לדוכס מסמרסט ובהשפעת סמרסט התקדם במעלות הכנסייה. כשהמלכה מרי הראשונה עלתה לשלטון יצא לגלות פעם נוספת. בין 1553 ל-1558 חי בוויסנברג והתפרנס כרופא. בתקופה זו, אם לא קודם לכן, נהפך לקלוויניסט.

לאחר סוף שלטונה של מרי הראשונה ב-1558 חזר לאנגליה. עקב נסיונותיו לפייס בין הכנסייה האנגלית לכנסיות הפרוטסטנטיות של גרמניה ושווייץ הוא הודח מתפקידו בכנסייה ב-1564. טרנר נפטר בלונדון ב-7 ביולי 1568 ונקבר בכנסיית סנט אולב.

== ספרים ==
*Libellus de re herbaria רשימות בנות סמך של צמחים ובעלי חיים אנגלים (1538).
*published Avium praecipuarum, quarum apud Plinium et Aristotelem mentio est, brevis et succincta historia שבנוסף לתיאור הציפורים שהוזכרו על ידי אריסטו ופליניוס הזקן כלל גם תיאורים מדויקים של ציפורים מניסיונו עצמו כאורניתולוג. ספר זה הוא הספר המודפס הראשון המוקדש כולו לציפורים (1544).
*The Rescuynge of the Romishe Fox (1545)
*The Names of Herbes (1548)
*בשנים 1551, 1562 ו-1568 הוא פרסם ספרו המפורסם ביותר Herbal (בשלושה חלקים), שכלל ציורים (מועתקים ברובם מהספר De historia Stirpium של לאונהרט פוכס) ואת הערותיו של טרנר שהיו מבוססות על המחקר שלו. בנוסף לזאת, הוא הוסיף את השימושים והתכונות של כל צמח.
*A New Book of Spiritual Physick (1555)
*A New Boke on the Natures and Properties of all Wines (1568)

==קישורים חיצוניים==

* 

קטגוריה:בוטנאים בריטים
קטגוריה:זואולוגים בריטים
קטגוריה:אורניתולוגים
קטגוריה:סגל אוניברסיטת קיימברידג'
קטגוריה:ילידי 1510
קטגוריה:נפטרים ב-1568
דליה פלח

דליה פלח הוא שם עט של משורר או משוררת החפצים בעילום שמם.

שיריה של דליה פלח עוררו תשומת לב רבה עם הופעתם במוסף תרבות וספרות של הארץ. לימים פרסמה גם במקומות אחרים, אבל לא נחשפה. אף שניתנו רמזים רבים לדמות שמאחוריה היא עומדת. בתחילה רווחו שמועות בקהילה הספרותית שמאחורי שם העט הזה מסתתר/ת משורר/ת ידוע/ה, אך נראה כי אין זה כך.

שיריה של פלח מצטיינים בלשון גמישה ופשוטה, ובמגוון נושאים הלקוחים מהחיים בישראל: העוני והמצוקה, יחסי יהודים-ערבים, והמתח הקשה של החיים המודרניים. דליה פלח פרסמה את ספר שיריה הראשון, "דודי השופט המחוזי דורבן", בשנת 1997, על הספר זכתה בפרס ברנשטיין. שש שנים לאחר מכן יצא ספרה השני, "דליה פלח 2003".

==קישורים חיצוניים==
* 
* 
* 
* 
* 
* 
* 
* 
* 

משיריה:
* 
* 
* 
* 

קטגוריה:משוררות כותבות עברית
קטגוריה:משוררים כותבי עברית
קטגוריה:משוררות ישראליות
קטגוריה:משוררים ישראלים
קטגוריה:סופרות ישראליות הידועות בשם עט
קטגוריה:סופרים ישראלים הידועים בשם עט
קטגוריה:סופרות ישראליות
קטגוריה:סופרים ישראלים
קטגוריה:זוכות פרס ברנשטיין
קטגוריה:זוכי פרס ברנשטיין
קטגוריה:סופרים כותבי עברית
קטגוריה:סופרות כותבות עברית
קטגוריה:ישראליות שנולדו במאה ה-20
קטגוריה:ישראלים שנולדו במאה ה-20
כשל צבר עבודה

כשל צבר עבודה הוא כשל לוגי המתרחש כאשר מניחים שמשתנה כמו עבודה הוא משתנה בלתי תלוי, כאשר למעשה הוא כפוף לשינוי. הצבעה על כשל צבר עבודה משמשת לעיתים קרובות כנגד טענות כי ניתן להקל על אבטלה באמצעות הגבלת מספר שעות העבודה. כשל זה בא לידי ביטוי לא רק בתחומי הכלכלה. לדוגמה, התייחסות לכשל זה נפוצה כאשר באים להצביע על שגיאות בטענות מסוג קטריס פריבוס ("אם כל השאר זהה"). הכשל נקרא לעיתים גם "Fixed Pie Fallacy" ("כשל העוגה הקבועה").

==מקור המונח==
המונח בא במקורו מתוך טיעון כנגד הרעיון שהפחתת מספר שעות העבודה המוּתרות מפחית את האבטלה. חסידי הגבלת מספר שעות העבודה טענו כי מתכונת של "שיתוף עבודה" או הגבלת מספר שעות העבודה בשבוע תביא לחלוקת העבודה על פני מספר רב יותר של עובדים. ההנחה שביסוד טענתם זו היא שישנה כמות קבועה של עבודה לביצוע, ועל כן הפחתת כמות העבודה המותרת תביא להעברת השארית לעובדים נוספים, המובטלים. טיעון זה יוצא מתוך נקודת הנחה שהעבודה היא משתנה בלתי תלוי בגורמים אחרים.

מדיניות זו אומצה על ידי הרברט הובר במסגרת ה"ניו דיל" בארצות הברית ובזמן ממשלת ליונל ז'וספן בצרפת. 

בפועל, רוב הכלכלנים סבורים כי הנחה זו שגויה. טענתם היא שהעסקת עובדים נוספים כרוכה בעלויות "הקפיות" גדולות בגיוס, הכשרה וניהול, וכי העלות הממוצעת ליחידת תפוקה תגדל עד כדי כך שכמות העבודה תפחת, ובעקבותיה גם התעסוקה. כלומר, כמות העבודה אינה משתנה בלתי תלוי, אלא היא תלויה בגורמים שונים ועשויה להשתנות. אולם לאחרונה יצא הכלכלן טום ווקר נגד מוסכמה זו. לטענתו, מבקרי הרעיון התעלמו מההשפעה של הגבלת שעות העבודה על פוריות העובדים. לשיטתו, הגבלת שעות העבודה יכולה להשתלב עם המגמה הנוכחית למחשב ולמכן את תהליך הייצור ככלי להוזלת עלות הייצור.

== הערות שוליים ==

קטגוריה:כשלים לוגיים
קטגוריה:כלכלה
פיברין

פיברין (תעתיק מאנגלית: Fiber שמשמעותו "סיב") הוא חלבון בלתי-מסיס, הנמצא בדמם של בעלי חוליות ומשמש גורם קרישת דם.

כדי להפסיק את תהליך אובדן הדם, התרומבין, בתהליך של שפעול פרוטאוליטי מבצע חיתוך של פיברינוגן, מסיר ממנו שני פפטידים וכך נוצרים סיבי פיברין ברקמה הנגועה.

התהליך יוצר קריש דם שיש להמיסו על מנת למנוע חסימת כלי דם. לשם כך נועד הפיברינוליזין שהוא חומר המפרק פיברין ומסיר את הקריש.

תוצרי פירוק הפיברין (באנגלית: (Fibrin degradation product (FDPs), אלו הם רכיבים (הנמנים עם מרכיבי הדם) הנוצרים על ידי פירוק קריש דם כתוצאה מפעילותו של האנזים פלסמין הנמצא בדם ומפרק את משקעי הפיברין שיוצרים את קריש הדם. התוצר המוכר ביותר של פירוק הפיברין הוא החלבון די-דימר (באנגלית: D-dimer) המשמש כמדד איבחון בבדיקות דם.

==קישורים חיצוניים==

* 

קטגוריה:מערכת הדם
תסחיף

תסחיף או סחיף (בלועזית: אמבולוס, Embolus) הוא גוש מוצק, נוזל או גז שמובל על ידי מחזור הדם למקום שונה מהמקום בו הוא נוצר. 

רוב התסחיפים מקורם בפקיקים (תרומבי), אך ייתכנו גם תסחיפים של פלאק טרשתי, שומן, בועות גז או מי שפיר. התסחיפים יגרמו בעיות ברגע שיגיעו למקום צר מכדי שיוכלו לעבור בו, ועלולים לחסום את מעבר הדם, מצב הקרוי תיסחוף.

תסחיף יכול להיווצר מגורמים שונים, בהם רקמה שהתנתקה, תאים סרטניים, שומן, בועת אוויר, גוש חיידקים ועוד.

==ראו גם==
* תסחיף ריאתי
* תסחיף מי שפיר
* קריש דם
* קרישת דם
* פקקת

==קישורים חיצוניים==

* 

קטגוריה:מחלות עורקים ונימים
קטגוריה:מחלות ורידים ולימפה
קטגוריה:סיבוכים הקשורים למשכב הלידה
קטגוריה:סיבוכים מוקדמים של טראומה
הקונגרס הקונטיננטלי

[[הקונגרס הקונטיננטלי השני מאמץ את הכרזת העצמאות האמריקנית, בציור הכרזת העצמאות, של ג'ון טרומבול. הציור מוצג ברוטונדה של הקפיטול|טקסט=]]
הקונגרס הקונטיננטלי (באנגלית: Continental Congress) היה הרשות המחוקקת של שלוש עשרה המושבות האמריקניות, ולאחר מכן של ארצות הברית החל מ-1774 ועד 1789, תקופה שכללה הן את תקופת מלחמת העצמאות האמריקנית והן את אימוץ מסמכי "סעיפי הקונפדרציה" (Articles of Confederation, שלאחר מכן הוחלפו בחוקת ארצות הברית). למעשה, הקונגרס היה קיים בשלוש מתכונות שונות במשך 15 שנות פעילותו – תחילתו בקונגרס הקונטיננטלי הראשון, המשכו בקונגרס הקונטיננטלי השני וסופו בקונגרס הקונפדרציה.

==הקונגרס==
הקונגרס הקונטיננטלי הראשון, שבעצמו היה תגובה ל"חוקי הכפייה" הבריטים, היה "קונגרס חוק הבולים", שהוקם על ידי המתיישבים במחאה על החוק שנשא את אותו השם. הקונגרס הקונטיננטלי הראשון הוצע בוועידות לתיאום של המושבות, שהתקיימו באופן תדיר כדי להבטיח את שיתוף הפעולה ביניהן (שהתרחב בעקבות אי שביעות הרצון מהבריטים), אך נמשך פחות מחודשיים: מ-5 בספטמבר 1774 עד 26 באוקטובר, בפילדלפיה, אז בפרובינציה של פנסילבניה (כיום פנסילבניה). פייטון רנדולף היה נשיאו הראשון.

ההישג המשמעותי ביותר של הקונגרס הראשון היה ניסוח עצומת "מסמכי ההתאגדות" (Articles of Association) ב-20 באוקטובר. במסמכים דובר על הסכם בין שתים עשרה מתוך שלוש עשרה המושבות האמריקניות (לא כולל ג'ורג'יה), שעיקרו החרמת מוצרים בריטים והפסקת היצוא לבריטניה אם חוקי הכפיה לא יבוטלו. ההחרמה נחלה הצלחה, אך הפוטנציאל המצוי בה לא מומש עקב פתיחת הקרבות של מלחמת העצמאות של ארצות הברית ב-1775.

הקונגרס הקונטיננטלי השני התכנס ב-10 במאי 1775. ב-26 במאי הכריז הקונגרס כי בריטניה הכריזה מלחמה; ב-14 ביוני הצבא הקונטיננטלי הוקם וג'ורג' וושינגטון נבחר לעמוד בראשו יום לאחר מכן. בנוסף, מינה הקונגרס את סילאס דין כשגריר אמריקני בצרפת, והנמלים המקומיים נפתחו מחדש, כחלק מאי הציות לחוקי הנמל הבריטים (שהערימו קשיים על העברת סחורות דרך הים). ב-4 ביולי 1776 הקונגרס אימץ את הכרזת העצמאות האמריקנית.

בספטמבר 1777 נאלץ הקונגרס לנטוש את פילדלפיה עקב כיבוש העיר על ידי הבריטים. הוא התכנס בעיר יורק בפנסילבניה. בנובמבר 1777 ניסח הקונגרס את תקנון הקונפדרציה, החוקה הראשונה של ארצות הברית ושלחה לאישור על ידי המדינות. ב-1781 אישרה המדינה האחרונה, מרילנד, את תקנון הקונפדרציה וב-1 במרץ 1781 החל לפעול בארצות הברית קונגרס הקונפדרציה, שהיה המשך ישיר לקונגרס הקונטיננטלי השני. למעשה, נבחרי הקונגרס השני המשיכו בכהונתם כחברי פרלמנט גם בקונגרס הקונפדרציה. לקונגרס זה היו עשרה כינוסים במשך שמונה שנות פעילותו.

בסופו של דבר, הקונגרס הוליך את הארץ החדשה לעצמאות ולמלחמה עם מעט מאוד משאבים וכח אמיתי.

==המשכו==
ממשיכו של הקונגרס הקונטיננטלי הוא הקונגרס של ארצות הברית. ב-4 במרץ 1789 התכנס הקונגרס הראשון של ארצות הברית בבניין הפדרלי (Federal Hall) בניו יורק, כאשר פעולתו הראשונה הייתה ההכרזה כי חוקת ארצות הברית נכנסה לתוקפה. בניין הקפיטול בוושינגטון הבירה אירח את מושבו הראשון ב-17 בנובמבר 1800.

==ראו גם==
*מלחמת העצמאות של ארצות הברית
*תקנות צפון-מערב
*תקנון הקונפדרציה
*אלכסנדר המילטון

==קישורים חיצוניים==

* 

*
קונגרס הקונטיננטלי
קונגרס הקונטיננטלי
קונגרס הקונטיננטלי
קונגרס הקונטיננטלי
קונגרס הקונטיננטלי
קטגוריה:שנות ה-1770 בארצות הברית
קטגוריה:שנות ה-1780 בארצות הברית
קטגוריה:רשויות מחוקקות לשעבר
טחנת רוח

טחנת הרוח בפיטסטון - העתיקה בטחנות הרוח באיים הבריטיים
טחנת רוח היא מנוע הרותם את אנרגיית הרוח לטחינת דגנים לקמח. למנועים המונעים על ידי הרוח יש גם שימושים אחרים, כגון שאיבת מים ודישה. כיום משתמשים בטורבינת רוח, המנצלות גם הן את אנרגיית הרוח, להפקת חשמל.

== סוגי טחנות רוח ==
* העמוד (post mill) היא טחנה בה גוף הטחנה כולו מסתובב על בסיסו, ומכוון את הלהבים לכיוון הרוח. טחנת העמוד נחשבת לסוג טחנת הרוח העתיק ביותר באירופה, והשימוש בו באנגליה, למשל, החל כבר במאה ה-11 או ה-12. באנגליה עדיין פועלת טחנת עמוד שהוקמה ב-1665.
* טחנת סינר (smock mill) היא טחנה בה גוף הטחנה קבוע, וגג הטחנה עם הלהבים מסתובב כמעין סינר של הגוף. הגוף לרוב משושה או מתומן.
* טחנת מגדל (tower mill) היא טחנה הדומה לטחנת הסינר, עם גוף בנוי מלבנים או אבן. מתקנים שונים שמשו לכיוון הלהבים. ב-1745 המציא המהנדס אדמונד לי מערכת אוטומטית לכיוון הלהבים, בעזרת מערכת להבים קטנה בזווית ישרה ללהבים העיקריים.

== היסטוריה ==
ציור של טחנות רוח בחורף
טחנות רוח [[ספרדיות בלה מנצ'ה]]

=== באירופה ===
טחנת רוח ב[[נורמנדי שבצרפת, בסמוך למון סן מישל.]]
טחנת רוח בסמוך ל[[ארמון סנסוסי.]]

באירופה, השתמשו בטחנות רוח החל מימי הביניים. אזורים מפורסמים שבהם השתמשו בטחנות רוח היו בהולנד וספרד. טחנות הרוח של ספרד ממלאות תפקיד נכבד בספרו של מיגל דה סרוונטס, דון קישוט.

וטחנות הרוח באירופה פרחו החל מהמאה ה-12 בעקבות מסעי הצלב. את טכנולוגיית טחנת הרוח הביאו הצלבנים לאירופה בעקבות ניסיונם בטחנות רוח במזרח התיכון.

מקורות פרסיים מראים שהיה שימוש בטחנות רוח כבר במאה הראשונה והשנייה לפני הספירה.

=== בארצות הברית ===
בארצות הברית נעשה שימוש בטחנות רוח לצורך שאיבת מים בחוות ובתחנות הרכבת (מים שנועדו לקירור הרכבות) במערב התיכון.

ההתפתחות בשאיבת המים בארצות הברית הייתה הגורם העיקרי בהתפתחות החקלאות בצפון אמריקה, באזורים נרחבים בהם ללא טחנות רוח לשאיבת מים לא הייתה מתפתחת חקלאות בשל מחסור במקורות מים זמינים.

התפתחות זו תרמה גם להתפשטות פסי הרכבת בכל העולם, על ידי שאיבת מים בצורה קלה מבארות כדי לספק צרכים של רכבות קיטור. טחנות רוח עדיין משמשות לשאיבת מים במקומות רבים בהם חיבור לחשמל אינו אפשרי.

טורבינה בעלת הרבה להבים, סוג של טחנת רוח, הייתה נפוצה מאוד בארצות הברית בעבר. טורבינה זו ניצלה את הרוח החזקה לשם שאיבת מי תהום.

== טורבינות רוח ==
עיקרון ניצול אנרגיית הרוח עליו בוססו טחנות הרוח משמש כיום לייצור חשמל. מתקנים הדומים לטחנות רוח, והקרויים טורבינת רוח, מפיקים אנרגיה חשמלית. טורבינות אלה, הממוקמות בדרך כלל על הרים גבוהים או באזורים שטוחים בהם יש הרבה רוח, מנצלות את אנרגיית הרוח להפקת חשמל. בישראל קיימות חוות טורבינות רוח בצפון רמת הגולן, ברמת סירין שבגליל התחתון ועל הגלבוע.

== ראו גם ==
* טחנת מים
* טורבינת רוח
* רוח

== קישורים חיצוניים ==

* [http://www.molendatabase.nl/index_en.php בסיס נתונים של טחנות רוח באירופה]
* [http://www.windmillworld.com/ טחנות רוח בעולם]
* [https://web.archive.org/web/20080731063703/http://www.windpower.org/en/core.htm איגוד טחנות הרוח הדני]
* [http://www.windmillworld.com/windmills/history.htm היסטוריה של טחנות רוח בארצות הברית]
* [http://www.windmillworld.com/windmills/history.htm טחנות רוח בעולם - היסטוריה]
* [http://www.windmill.com המרכז האמריקאי לשימוש באנרגיית רוח]
* [http://www.shattuckwindmillmuseum.org/ מוזיאון טחנות רוח באוקלהומה]
* [http://wearcam.org/urbine/ טחנות רוח קטנות לשימוש עירוני]
* 
* 

*
קטגוריה:טיפוסי מבנים
קטגוריה:אנרגיה מתחדשת
טחנת מים

טחנת מים
טחנת מים היא טחנה שהכוח המניע שלה הוא מים זורמים. זהו מתקן המשתמש בגלגל מים או בטורבינת מים לביצוע תהליכים מכניים כגון גריסה, ערגול או בטישה. פעולות אלה נחוצות לייצורם של חומרי גלם רבים, כמו קמח, נסרי עצים, נייר, בדים ומוצרי מתכת. טחנות המים נחלקו על פי שימושן לסוגים שונים: טחנות קמח, מנסרות עצים, טחנות נייר, טחנות טקסטיל, טחנות גריסה, טחנות חישול, טחנות ערגול, טחנות למישוך תיל ועוד.

אחת הדרכים העיקריות לסיווג טחנות מים היא על פי אופן הצבת גלגל המים: טחנות בעלות גלגל מים אופקי ותמסורת גלגלי שיניים וטחנות בעלות גלגל מים מאונך ללא תמסורת. את הטחנות בעלות גלגל המים המאונך ניתן להוסיף ולסווג על פי מקום פגיעת המים בכפות הגלגל: טחנות שבהן המים זורמים מתחת הגלגל ופוגעים בכפותיו התחתונות (undershot waterwheel), אלו שבהן המים באים מלמעלה ופוגעים בכפותיו העליונות (overshot waterwheel), אלו שבהן המים מגיעים אל אמצע היקף הגלגל ופוגעים בכפותיו האמצעיות (breastshot waterwheel), וסוג נוסף שבהן המים הבאים מלמעלה פוגעים בכפותיו העליונות אך מסובבים אותו במהופך לכיוון זרם המים (backshot waterwheel). דרך נוספת לסיווג טחנות מים היא על פי מאפייני המקום בו הן מותקנות: טחנות מים המונעות על ידי שטף הגאות (tide mill) וטחנות מים צפות, המותקנות על ארבות או סירות (ship mill).

==היסטוריה==
השימוש בטחנות מים קדם אף לשימוש בטחנות רוח. כבר בעת העתיקה השתמשו ביוון וברומא העתיקה בטחנות מים. הרומאים הפיצו את טכניקת הקמת טחנות המים בכל רחבי האימפריה הרומית. טחנה באמצעות טחנת מים מוזכרת כבר בתוספתא - "אין נותנין חטים לרחים של מים אלא כדי שייטחנו".

==אופן הפעלה של טחנת מים==

מים המוסטים בתעלה מנהר או פלג מים אחר מופלים מגובה תוך דחיפתו של גלגל הטחנה. סיבובו של הגלגל מניע ציר אשר מסובב את אבני הרחיים של הטחנה. מהירות סיבוב הגלגל היא כשישה סיבובים בדקה, דבר אשר יכול לאפשר סיבוב של אבני הרחיים באמצעות מנגנון של גלגלי שיניים למהירות של עד 120 סיבובים לדקה.

== ראו גם ==
שימושים שונים של טחנות מים
* טחנת קמח
* מבטשה

==קישורים חיצוניים==

==הערות שוליים==

*
קטגוריה:טיפוסי מבנים
קטגוריה:מים
מורפולוגיה (ביולוגיה)

לטאת דרקון מהמין Draco quinquefasciatus, איתם היא יכולה לדאות.]]
מורפולוגיה של [[תא עצב.]]
מוֹרְפוֹלוֹגְיָה (מהמילה היוונית μορφή, צורה) היא ענף בביולוגיה העוסק בחקר הצורה, המבנה והצבע של הגוף החי (צומח ובעלי חיים) ואיבריו. המורפולוגיה נחלקת לשלושה ענפי משנה עיקריים: מורפולוגיה חיצונית, מורפולוגיה פנימית ומורפולוגיית ההתפתחות.

== מורפולוגיה חיצונית – אנטומיה ==
האנטומיה עוסקת בהכרת איברי הגוף, ומערכת היחסים שביניהם. שיטת המחקר של המורפולוגיה החיצונית, מתבססת על ניתוח הגוף לחלקיו. מקובל להפריד בין אנטומיה של גוף האדם, לבין אנטומיה של בעלי חיים. הענף העוסק בהשוואה ביו אנטומיה של גוף האדם לבין אנטומיה של בעלי חיים, וכן בין האנטומיות של בעלי חיים השונים נקרא אנטומיה השוואתית.

== מורפולוגיה פנימית – היסטולוגיה ==
ההיסטולוגיה עוסקת בחקר מבנה הרקמות. בשלב ראשון היה ההבדל בין האנטומיה להיסטולוגיה בכך שבעוד שראשונה עסקה בתיאור הגוף כפי שהוא נראה בעין בלתי מזוינת, השנייה עסקה בתיאור הגוף כפי שהוא משתקף מבעד למיקרוסקופ. אך מדע ההיסטולוגיה התפתח וכיום הוא עוסק לא רק במבנה הקבוע של הרקמות, אלא אף בשינויים החלים בהם בהתאם לתפקידם, מקומם ואופי פעילותם.

== מורפולוגיה של ההתפתחות – אמבריולוגיה ==
האמבריולוגיה עוסקת בהתפתחות האורגניזם מרגע ההפריה ועד יציאתו לאוויר העולם. היא מתארת את השינויים החלים בנבט/עובר ואת הביטוי לשינויים הללו בתאים, ברקמות, באיברים ובגוף כולו, עד הגיעו למצבו המושלם.
==קישורים חיצוניים==

* 
* 

קטגוריה:תחומים בביולוגיה
ואנקה ז'וקוב

ואנקה ז'וקוב הוא אחד מהסיפורים הידועים של אנטון צ'כוב שנכתב בשנת 1886.

זהו סיפור המספר על ילד בן 9 שמסרו אותו כמתלמד לסנדלר. הוריו נפטרו ונשאר לו רק סבו (קוסטנטין מקריץ'). ואנקה כתב לסבו מכתב, ובו כמה סיפורי יום יום עגומים על חייו:
:"אתמול החטיפו לי, בעל הבית משך לי בשערות והוריד עליי ברצועה זה משום שנענעתי את התינוק שלהם בעריסה ונרדמתי... והשבוע בעלת הבית ציוותה עליי לנקות דג מלוח, התחלתי בזנב, והיא לקחה את הדג בראש והתחילה להרביץ לי בפנים עם הדג. הם מצווים עליי לקנות וודקה ולגנוב מלפפונים, ואוכל אין בכלל...בבוקר הם נותנים לחם, בצהריים דיסה ובערב גם כן לחם, ואם זה תה או מרק כרוב הם זוללים בעצמם. ולישון מצווים עלי בכניסה. סבא חביב קח אותי לכפר אין לי שום סיכוי אם לא - אמות."
ואנקה שלח את מכתבו למרות שלא ידע את כתובתו של סבו. הוא כתב על המכתב מעט מאוד פרטים: לסבא בכפר. אחר כך הוסיף קוסטנטין מקריץ'.
ואנקה יצא בעלות השחר מהבית של בעליו ושלח את מכתבו באמצעות תיבת הדואר.
באותו הלילה (כלומר עלות השחר, מיד לאחר שחזר אל הבית) חלם שסבו קורא את מכתבו באוזני המבשלות, ושכלב סבו מכשכש בזנבו בזמן הליכתו ליד התנור.

קטגוריה:סיפורים קצרים מאת אנטון צ'כוב
ניקנור דוארטה פרוטוס

אוסקר ניקנור דוארטה פרוטוס (בספרדית: Óscar Nicanor Duarte Frutos, נולד ב-11 באוקטובר 1956) הוא פוליטיקאי מפרגוואי שכיהן כנשיא המדינה בין אפריל 2003 לאפריל 2008, אז הוחלף על ידי פרננדו לוגו. קודם לכן, בתחילת שנות ה-90, כיהן כשר החינוך. כיום הוא סנאטור לכל החיים בסנאט של פרגוואי.

דוארטה השתייך למפלגת קולורדו, ולפני כניסתו לחיים הפוליטיים עבד כעיתונאי.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:נשיאי פרגוואי
קטגוריה:שרי החינוך של פרגוואי
קטגוריה:פרגוואים שנולדו ב-1956
אנריקה בולאניוס

אֵנריקה חוזה בולאניוס גייר (בספרדית: Enrique José Bolaños Geyer; 13 במאי 1928 – 14 ביוני 2021) היה נשיא ניקרגואה בין השנים 2002–2007.

==ביוגרפיה==
נולד ב-1928 בעיר מסאיה למשפחה בעלת שורשים ספרדיים וגרמניים. רכש השכלה גבוהה בארצות הברית.

יצא בגלוי כנגד השלטון הסנדיניסטי בשנות השמונים, ועל כך נרדף ואף נאסר לפרק זמן קצר, והחברה המצליחה למוצרי חקלאות שבבעלותו הולאמה.

בין ינואר 1996 לינואר 2002 כיהן בולאניוס כסגן הנשיא תחת ארנולדו אַלֶמאן. ב-6 בינואר 2002 ניצח ברוב גדול (56.3%) בבחירות לנשיאות את יריבו, הסנדיניסט דניאל אורטגה, ונכנס לתפקידו ב-10 בינואר 2002. הוא התמודד מטעם המפלגה הליברלית החוקתית. (בקיצור המפלגה הליברלית, ספרדית: Partido Liberal Constitucionalista, PLC).

בתחילת כהונתו הוביל קמפיין נגד השחיתות שהופנה בעיקר נגד קודמו בתפקיד, מנהיג המפלגה הליברלית, אלמאן. אלמאן הועמד לדין ונידון בדצמבר 2003 ל-20 שנות מאסר על עבירות שחיתות, אירוע ראוי לציון בניקרגואה, שהפוליטיקה שלה אינה מצטיינת בשקיפות שלטונית ובמאבק בשחיתות.

המסע נגד השחיתות הביא לבידודו הפוליטי של בולאניוס כיוון שמפלגתו, שהתנגדה למהלכים נגד מנהיגהּ אלמאן, התייצבה כנגדו. בולאניוס פיצל אותה והקים יחד עם פורשים ממפלגות אחרות את מפלגת "הברית למען הרפובליקה" (Alianza por la República - APRE). במצב שנוצר התקשה בולאניוס למשול עקב מאבקי כוח בין הרשויות, ונטייתם של פוליטיקאים לנהוג לפי אינטרס מפלגתי צר. הוא התלונן על כך שבית הנבחרים מכשיל יוזמות ממשלתיות בתחום התשתית, שנחוצות מאוד לניקרגואה, מטעמים פוליטיים אישיים.

באוקטובר 2005 חברו יחדיו היריבים המושבעים, המפלגה הליברלית מימין והחזית הסנדיניסטית משמאל, כדי להדיח את בולאניוס. אך בלחץ ארצות הברית, שאיימה לבטל את הסיוע למדינה, נמנעה הדחתו ונקבע שלא יהיו שינויים בחוקה למשך שנה. במקביל, הועבר הסכם הסחר המכונה CAFTA להפחתת מכסים ומכשולי סחר במרכז אמריקה.

החוקה בניקרגואה מגבילה את הנשיא לתקופת כהונה אחת, ולכן לא יכול היה בולאניוס להתמודד שוב. הוא המשיך בפעילות פוליטית כציר באספה הלאומית, באופוזיציה לנשיא אורטגה. באופן אירוני, שינויים חוקתיים שנעשו על ידי הברית בין הליברלים והסנדיניסטים (שהונהגו על ידי אורטגה) נגד בולאניוס בתקופת כהונתו, חיזקו את האספה הלאומית ויכולתה להשפיע על המדיניות, והחלישו את כוחו של הנשיא.

בולאניוס נפטר ב-14 ביוני 2021.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:בוגרי אוניברסיטת סנט לואיס
קטגוריה:נשיאי ניקרגואה
קטגוריה:ילידי 1928
קטגוריה:נפטרים ב-2021
נוירופסיכולוג

נוירופסיכולוג הוא אדם העוסק בנוירופסיכולוגיה.

בפועל עוסקים נוירופסיכולוגים (באקדמיה) בחקר תהליכי עיבוד מידע במוח האנושי בבריאים ובחולים, אבחון, טיפול ושיקום חולים עם אבדנים קוגניטיביים נרכשים וכשלים קוגניטיביים התפתחותיים (נוירופסיכולוגיה קלינית) ומעורבים בתכנון סביבות אינטראקטיביות אדם - מכונה עתירות מידע.

== נוירופסיכולוגים בישראל ==
למרות ההתפתחות המואצת בתחום בעשורים האחרונים, אין עדיין בישראל חקיקה או חקיקת משנה המסדירה את הרישוי לעיסוק קליני ויישומי בנוירופסיכולוגיה. יש הגורסים כי הנוירופסיכולוגיה היא ענף של מקצוע הפסיכולוגיה וכי יש להגדירה כהתמחות פסיכולוגית דוגמת התמחויות קיימות (קלינית, שיקומית, חינוכית וכדומה) ובמסגרת חוק הפסיכולוגים. אחרים מציעים חקיקה רחבה יותר אשר תאפשר הכרה כנוירופסיכולוגים גם בבוגרי תוכניות לימודי המוח או לימודי התנהגות לתארים מתקדמים גם ממסלולים שאינם שייכים למחלקות לפסיכולוגיה. כך או כך, בהיעדר חקיקה כלשהי אין כיום דרך להגדיר נוירופסיכולוג על בסיס רישיון/הליכי רישוי מעוגנים בחוק אלא על פי השכלה ורקע מקצועי כפי שנעשה הדבר על ידי האקדמיה הלאומית של ארצות הברית לנוירופסיכולוגיה.

==הכשרה אקדמית==
למרות שיסודות הנוירופסיכולוגיה המודרנית הונחו לפני למעלה מ-120 שנה, התפתחות ההכשרה האקדמית בתחום זה, כתחום אשר יוחדה לו תוכנית לימודים והכשרה משל עצמו, התנהלה בעצלתיים.
 
בארצות הברית, שבה ההתפתחות בתחום היא המהירה ביותר, לא ניתן היה למצוא ולו תוכנית הכשרה אקדמית ייעודית אחת עד סוף שנות ה-60 של המאה ה-20. בשנות ה-70 נפתחו בארצות הברית מספר תוכניות לימוד בתחום זה, ובישראל נפתחה באותה עת תוכנית בפקולטה לרפואה הטכניון. אם כי לתוכנית זו לא היו ייעודים קליניים מובהקים, זו הייתה התוכנית היחידה שמוקדה היה נוירופסיכולוגי.

מאז ועד היום חל גידול מהיר במספר תוכניות ההכשרה לתארים מתקדמים ופוסט דוקטורט. בארצות הברית קיימים כיום כמה עשרות מסלולי הכשרה ובישראל שלושה. מסלולים ייעודיים אלה נפתחו בסוף שנות ה-90.

==נוירופסיכולוגים בולטים בעולם==

* ארתור ל. בנטון (Arthur L. Benton)
* אנטוניו דמסיו (Antonio Damasio)
* דונלד הב (Donald Olding Hebb|Donald Hebb)
* אלכסנדר לוריא (Alexander Luria)
* רוזלין מק'קרתי (Rosaleen McCarthy)
* קרל פריברם (Karl Pribram)
* וילינור ס. רמצ'נדראן (Vilayanur S. Ramachandran)
* טים שליס (Tim Shallice)
* אליזבת וורינגטון ([Elizabeth Warrington)
* אוליבר ל. זנגוויל (Oliver L. Zangwill)
* שלמה בנטין (Shlomo Bentin)

==קישורים חיצוניים==
*[https://web.archive.org/web/20051124203313/http://blue.hevra.haifa.ac.il/psy/files/15.doc תיאור המגמה הקלינית במסלול נוירופסיכולוגי באוניברסיטת חיפה, על ידי ראש המגמה: ד"ר רחל תומר] 

קטגוריה:מקצועות
מרחב נורמלי

בטופולוגיה, נורמליות ותכונת <math>\ T_4</math> הן דוגמאות לסוג חזק יחסית של תכונות הפרדה. מרחב נורמלי הוא מרחב טופולוגי המפריד בין קבוצות סגורות זרות, באמצעות סביבות פתוחות. מרחב נורמלי שבו כל נקודה מהווה קבוצה סגורה, נקרא מרחב <math>\ T_4</math>. 

מרחב טופולוגי הוא נורמלי, אם לכל שתי קבוצות סגורות וזרות A ו- B, קיימות קבוצות פתוחות וזרות המכילות אחת את A ואחת את B. תכונה זו נקראת 'הפרדה בין קבוצות סגורות בקבוצות פתוחות'. 
ניסוח שקול: לכל קבוצה סגורה F וקבוצה פתוחה G כך ש <math>\ F \subset G</math>, קיימת קבוצה פתוחה V שעבורה <math>\ F \subset V \subset \overline{V} \subset G</math>.

אם מתקיים גם <math>\ T_1</math> אז כל מרחב <math>\ T_4</math> הוא מרחב T3, שבו אפשר להפריד באמצעות קבוצות פתוחות בין קבוצה סגורה לנקודה, ולכן גם מרחב האוסדורף, שבו אפשר להפריד בין נקודות.

הלמה של אוריסון קובעת שבמרחב נורמלי אפשר להפריד בין קבוצות סגורות וזרות באמצעות פונקציה רציפה, כלומר: לכל A ו- B סגורות וזרות, קיימת פונקציה רציפה מן המרחב לקטע היחידה [0,1], כך ש- <math>\ f(A)=0</math> ו- <math>\ f(B)=1</math>. מכאן נובע שמרחב <math>\ T_4</math> הוא מרחב טיכונוף (הקרוי גם מרחב <math>\ T_{3\frac{1}{2}}</math>), ובפרט מרחב רגולרי לחלוטין.

את הלמה של אוריסון ניתן לראות כאילו היא מאפשרת להרחיב את הפונקציה המקבלת את הערך 0 בקבוצה A ואת הערך 1 בקבוצה B, לפונקציה רציפה המוגדרת על כל המרחב. 
משפט טיטצה מהווה הכללה של למה זו, בכך שהוא מאפשר להרחיב כל פונקציה רציפה: אם M קבוצה סגורה במרחב נורמלי, אז לכל פונקציה רציפה <math>\ f: M \to [0,1] \ \mbox{or} \ \mathbb{R}</math> קיימת <math>\ \phi : X \to [0,1] \ \mbox{or} \ \mathbb{R}</math> כך ש <math>\ \forall x \in M : \phi (x) = f(x)</math>.

כל מרחב האוסדורף קומפקטי הוא מרחב <math>\ T_4</math>. 
חשיבותם הרבה של מרחבי <math>\ T_4</math> נובעת מן המשפט של אוריסון: כל מרחב <math>\ T_4</math> המקיים את אקסיומת המנייה השנייה, הוא מטריזבילי (כלומר: הטופולוגיה שלו מושרית על ידי מטריקה מתאימה).

=== מכפלות ===

הישר של סורגנפריי S הוא מרחב לינדלף נורמלי, ועם זאת מרחב המכפלה <math>\, S \times S</math> אינו נורמלי. בעיית Dowker (מ-1951) שאלה האם ייתכן מרחב נורמלי X כך ש-<math>X \times [0,1]</math> אינו נורמלי. דוגמה למרחב כזה ניתנה על ידי M.E.Rudin ב-1971. עדיין לא ידוע מה העוצמה המינימלית של דוגמה נגדית.

== ראו גם ==

* אקסיומות ההפרדה
* מרחב נורמלי לחלוטין
* מרחב נורמלי באופן מושלם

נורמלי
קסאי נוטה

קסאי נוטה (Kessai Note;
נולד ב־7 באוגוסט 1950), הוא נשיא איי מרשל לשעבר שכיהן בתפקיד בשנים 2000–2008.

נוטה, חבר מפלגת האיחוד הדמוקרטי, נבחר לראשונה בשנת 2000 לתפקיד הנשיא על ידי הפרלמנט. הוא נבחר שנית לנשיא בינואר 2004 כאשר קיבל 20 קולות, לעומת 9 קולות ליריבו ג'סטין דה-בּרום.

==קישורים חיצוניים==

קטגוריה:נשיאי איי מרשל
קטגוריה:ילידי 1950
ג'ון יוסטון

פסלו של ג'ון יוסטון ב[[פוארטו ואיארטה, מקסיקו]]
ג'ון יוסטון (באנגלית: John Huston; 5 באוגוסט 1906 - 28 באוגוסט 1987) היה שחקן, תסריטאי ובמאי קולנוע אמריקאי.

==ילדותו==
נולד בשם ג'ון מרסלוס יוסטון בנבדה שבמיזורי לשחקן הקנדי וולטר יוסטון.

==קריירה קולנועית==
===כתסריטאי===
יוסטון החל את הקריירה הקולנועית שלו כתסריטאי ויצר סרטים בעיקר ממחזות וספרים ידועים. בשנת 1941 יוסטון היה מועמד לפרס אוסקר לכתיבת תסריט מעובד עבור הסרט "הנץ ממלטה". הוא זכה בו לבסוף בשנת 1948 עבור "האוצר מסיירה מדרה".

בין סרטיו כתסריטאי: הנץ ממלטה (1941), האוצר מסיירה מדרה (1948), קי לארגו (1948), מלכה אפריקאית (1951), מולן רוז' (1952), "רק אלוהים יודע, מר אליסון" (1957), ליל האיגואנה (1964).

===כשחקן===
הוא שיחק במספר סרטים, המפורסמים שבהם: הקרדינל של אוטו פרמינגר, שזיכה אותו בפרס גלובוס הזהב לשחקן המשנה, וצ'יינהטאון של רומן פולנסקי.

בין סרטיו כשחקן: מיירה ברקינרידג' (1970), צ'יינהטאון (1974), חטיפה במדבר (1975).

===כבמאי===
יוסטון זכה לביים את אביו וולטר יוסטון ובתו אנג'ליקה יוסטון בסרטים האוצר מסיירה מדרה והכבוד של פריצי.

בין סרטיו כבמאי: הנץ ממלטה (1941), האוצר מסיירה מדרה (1948), קי לארגו (1948), ג'ונגל האספלט (1950), מלכה אפריקאית (1951), מולן רוז' (1952), הכה את השטן (1953), "מובי דיק" (1956), "רק אלוהים יודע, מר אליסון" (1957), "הגזע המוחרם" (1960), "יוצאי הדופן" (1961), רשימתו של אדריאן מסנג'ר (1963), ליל האיגואנה (1964), עיר שמנה (1972), אנני (1982), המתים (1987).
בשנת 1985, כשהיה בן 79, היה מועמד לאוסקר על הבימוי של הסרט הכבוד של פריצי. אמנם יוסטון לא זכה בפרס, אך הפך לבמאי הכי מבוגר אי פעם שהיה מועמד לפרס האוסקר.

==חייו הפרטיים==
בנוסף לעיסוקו כקולנוען עסק גם בציור ובשנת 1982 צייר את התווית של שאטו מוטון רוטשילד, יקב שעם בעליו פאולינה דה רוטשילד הוא ניהל רומן בשנות ה-40 של המאה העשרים.

יוסטון התחתן חמש פעמים, נשותיו היו דורותי הארווי, לסלי בלאק, אוולין קיז, אנריקה סומה וסלסט שיין. כל נישואיו הסתיימו בגירושין חוץ מנישואיו עם סומה שנפטרה. בין ילדיו, הבמאי דני יוסטון והשחקנית אנג'ליקה יוסטון. בנוסף לרוטשילד היו לו רומנים עם השחקניות אוליביה דה הבילנד, סוזן פלון, זו סאליס, נורה אדינגטון, סוזן טיירל ואשת-החברה מריאטה פיבודי טרי. 

ב-1980 פרסם את האוטוביוגרפיה שלו - "ספר פתוח".

==מותו==
יוסטון קבור בבית הקברות פוראבר שבהוליווד, קליפורניה.

==קישורים חיצוניים==

* 
* 
* 

קטגוריה:ניו יורק: אישים
קטגוריה:במאי קולנוע אמריקאים
קטגוריה:שחקני קולנוע וטלוויזיה אמריקאים
קטגוריה:מנחי האוסקר
קטגוריה:זוכי פרס גלובוס הזהב: במאים
קטגוריה:זוכי אוסקר: הבימוי הטוב
קטגוריה:זוכי פרס אריה הזהב - מפעל חיים
קטגוריה:אישים שהונצחו בשדרת הכוכבים של הוליווד: קולנוע
קטגוריה:זוכי פרס גלובוס הזהב: קולנוע: שחקן משנה
ג'ון
קטגוריה:אמריקאים ממוצא קנדי
קטגוריה:אמריקאים שנולדו ב-1906
קטגוריה:אמריקאים שנפטרו ב-1987
ערימת פסולת

ערימת צדפים Whaleback ב[[מיין]]
ערימת פסולת (או מִידֶן – Midden, מסקנדינבית דרך אנגלית ביניים), היא הגדרה כללית המשמשת בתחום הארכאולוגיה לתיאור אתרים המכילים פסולת שקשורה בחיי היומיום של האדם. הערימות יכולות להיות חד־פעמיות שנוצרו על ידי קבוצות נוודים, או רב־פעמיות שהיו בשימוש מספר דורות של התיישבות קבע. במקרה האחרון, הסטרטיגרפיה של הערימה יכולה להפוך חשובה. 

עצמות בעלי חיים, צואה, קונכיות, מזון רקוב, שרצים, קדרות שבורה ושאר עצמים בעלי חשיבות ארכאולוגית יכולים למצוא את דרכם לתוך ערימת פסולת. בכך הם מספקים לארכאולוגים מידע חיוני בחקר התזונה ומנהגי עמי־קדם. ערימות בעלות תנאי לחות אנארובית יכולות לשמר שרידים סביבתיים עדינים, היכולים לשמש באנליזה לאקלים ושימוש עונתי. 

ערימת הפסולת במזרח צ'ינסברי היא דוגמה מפורסמת לערימה גדולה. הערימה מתוארכת לאלף הראשון לפנה"ס ונמצאת במישור סולסברי בבריטניה. הערימה מורכבת משכבות על גבי שכבות של חלמיש, פחם, עצמות, קדרות וצואה. גובההּ עומד על שני מטרים וחצי, ורוחבה על מאה ארבעים מטרים, למרות 2,500 שנות חשיפה לפגעי מזג האוויר. מספר ארכאולוגים סבורים שלמצבור הזה היה בסיס טקסי, ושההסבר לגודלו ולמשך חייו נעוץ בהשלכה טקסית של תוצרת ושל פסולת. 

ערימות צדפים נמצאות באזורים חופיים כצפון אמריקה, דרום אמריקה, אוסטרלואסיה ואחרים. הן מורכבות בעיקר מקונכיות של רכיכות, ומתפרשות כשאריות ממזונן של קבוצות נוודים או ציידים. חלק מהדוגמאות מייצגות ארוחות קטנות של יחידים, בעוד אחרות באורך ורוחב מטרים רבים מייצגות מאות שנים של השלכת צדפות. בברזיל, הן ידועות כסאמבקויס. ערימות אלו נוצרו לאורך תקופה ארוכה בין האלף ה-6 לפנה"ס עד להתיישבות האירופאית.

== קישורים חיצוניים ==

* 

קטגוריה:ארכאולוגיה
System of a Down (אלבום)

System of a Down (בתרגום חופשי: מערכת של מטה) הוא אלבום הבכורה של להקת המטאל הארמנית-אמריקאית סיסטם אוף אה דאון. האלבום יצא לאור ב-30 ביוני 1998, על ידי חברת ההקלטות קולומביה רקורדס. האלבום זכה בתואר אלבום זהב מאיגוד תעשיית ההקלטות האמריקאי ב־2 בפברואר 2000. שנתיים לאחר מכן, בזכות הצלחת האלבום הנוסף שהוציאה הלהקה, בשם Toxicity, זכה האלבום באלבום פלטינה.<ref name="loudwire"></ref>

== עטיפת האלבום ==
עטיפת האלבום לקוחה מתוך פוסטר אנטי-פשיסטי משנת 1928 שעיצב האמן הוויזואלי ג'ון הרפילד למפלגה הקומוניסטית של גרמניה. בטקסט בתמונה המקורית רשום: "ליד יש 5 אצבעות! ועם חמש אצבעות אלה תפסו את האויב! " <ref></ref> בעטיפת האלבום נכתב במקום: "ליד יש חמש אצבעות, מוכשרות ועוצמתיות, עם יכולת להרוס וגם ליצור". בהמשך העטיפה נכתב: "פקח עיניים, פתח את פיך, סגור את ידיך וקמוץ את זרועך לאגרוף" (טקסט זה שימש בהמשך את סולן הלהקה, סרג' טנקיאן, בשירו "Uneducated Democracy").

== רשימת השירים ==
חלק משירי האלבום, הופיעו בגרסאות מוקדמות בסדרת אלבומי הדמו של הלהקה (Demo Tape 1). כל המילים באלבום נכתבו על ידי סרג' טנקיאן, וכל הלחנים נכתבו ידי דארון מלכיאן, למעט היכן שצוין. 

== משתתפים ==
* סרג' טנקיאן - שירה, קלידים
* דארון מאלכיאן - גיטרות, שירה
* שאבו אודאג'יאן - בס
* ג'ון דאלמיאן - תופים

== קישורים חיצוניים ==

* 
* 
* 

== הערות שוליים ==

קטגוריה:אלבומי בכורה מ-1998
קטגוריה:אלבומי System of a Down
קטגוריה:אלבומים באנגלית
קטגוריה:אלבומים שהופקו על ידי ריק רובין
קטגוריה:אלבומי מטאל
קטגוריה:אלבומי פלטינה בברזיל
קטגוריה:אלבומי חברת קולומביה רקורדס
לקטם

חומצת אמינו (משמאל) נסגרת לטבעת ויוצרת לקטם ומים

לקטמים הם קבוצה של תרכובות אורגניות.

הלקטמים הם אמידים טבעתיים (ציקליים). הם מוגדרים כאמידים כיוון שהם מכילים קבוצת קרבוניל (C=O, אטום פחמן הקשור בקשר כפול לאטום חמצן) הסמוכה לאטום חנקן. לקטם נוצר כשחומצת אמינו נסגרת לטבעת בעקבות חימום; בתגובה זו נוצר לקטם ונפלטת מולקולת מים. על חומצת האמינו להיות מסוג גמא או דלתא (כלומר, קבוצת האמינו בה נמצאת במרחק של 4 או 5 אטומי פחמן מקבוצת הקרבוקסיל).

לקטם מכונה בטא אם הוא מכיל בסך הכול ארבעה אטומים (שלושה פחמנים וחנקן), גמא אם הוא מכיל חמישה אטומים וכולי. 

התרופות האנטיביוטיות הידועות פניצילין ואמוקסיצילין (מוקסיפן) משתייכות למשפחת תרופות הבטא-לקטם. טבעת הלקטם המרובעת בפניצילין ובתרופות הדומות לו מהווה את הרכיב הפעיל בתרופה, הפוגעת ביכולת ייצור דופן התא של חיידקים גראם-חיוביים. חיידקים רבים פיתחו עמידות לאנטיביוטיקה זו: חיידקים אלו מייצרים את האנזים בטא-לקטמאז, הפותח את טבעת הלקטם ומבטל בכך את פעילותה.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:תרכובות אורגניות
הארגון לשיתוף פעולה אסלאמי

הארגון לשיתוף פעולה אסלאמי (בערבית: منظمة التعاون الاسلامي, בתעתיק מדויק: מנט'מת אלתעאון אלאסלאמי; בצרפתית: Organisation de la Coopération Islamique, ידוע בראשי התיבות OIC) הוא ארגון בין-לאומי שהוקם בשנת 1969 ברבאט שבמרוקו כדי לקדם שיתוף פעולה בין מדינות העולם המוסלמי. כיום הוא מונה 57 מדינות חברות, ובהן 22 המדינות השייכות לליגה הערבית. מטה הארגון נמצא בג'דה שבערב הסעודית.

מטרות הארגון כוללות, בין היתר, על פי האמנה שלו:<ref></ref>

* קידום סולידריות ושיתוף פעולה בין חברות הארגון, כולל בהבטחת השתתפותן הפעילה בקבלת החלטות פוליטיות, כלכליות וחברתיות ברמה העולמית.
* תמיכה בפלסטינים לממש את זכויותיהם ובהן הזכות להגדרה עצמית והקמת מדינה ריבונית עם ירושלים כבירתה, תוך שמירה על אופיה המוסלמי והמקומות הקדושים שבה.
* הגנה על דמותו האמיתית של האסלאם, מאבק בביזוי הדת ועידוד דו-שיח בין תרבויות ודתות.
* קידום זכויות אדם, כולל ערכי המשפחה המוסלמיים.
* שיתוף פעולה במאבק בטרור.
ביטוי לקידום מטרות אלה ניתן בהחלטות או״ם ותיקונים להחלטות שהובלו על ידי הארגון ועסקו, בין היתר, בנושאים הבאים:<ref></ref>

* זכויות הפלסטינים (החלטות רבות)
* זכויות אדם בגולן הסורי הכבוש (כך במקור)
* מצב זכויות האדם של הרוהינג׳ה המוסלמיים ומיעוטים אחרים במיאנמר
* מאבק בשנאה דתית המהווה הסתה לאפליה, עוינות או אלימות
* התנגדות לזכויות להט״ב (ללא השתתפות אלבניה)<ref></ref>

הארגון בנוי ממספר גופים:
*ועד ראשי המדינות - הוא הסמכות העליונה בכל נושא המתעורר, ותפקידו, בין היתר, לקבוע את מדיניות הארגון. הוא מתכנס אחת לשלוש שנים.
*ועד שרי החוץ - מתכנס אחת לשנה כדי לבדוק האם המטרות וההחלטות שנתקבלו בוועידת ראשי המנהיגים אכן הושגו וכן להמשיך בפעילות השוטפת תוך שימוש באמצעים נוספים.
*המזכירות הכללית - הוועד המנהל של הארגון, עוסק בחלק המנהלתי של הארגון וכן בתיאום בין שני הגופים כדי להביא ליישום מקסימלי של ההחלטות שהתקבלו בוועידות הקודמות.

== מדינות החברות בארגון ==

הערה: ב־15 באוגוסט 2012 הושעתה מחברותה בארגון בשל האלימות שמפעיל המשטר של אסד כנגד אזרחיו. 

=== מדינות משקיפות ===
* 
* 
* מדינת קפריסין הטורקית
* 22x22 פיקסלים <span style="font-size: inherit;">רוסיה</span>
* 
* קוסובו

=== מדינות שהגישו בקשה להצטרפות ===
* (כ"חברה משקיפה" בלבד)
* (כ"חברה משקיפה" בלבד)
* (כחברה-מלאה)
* (כחברה-מלאה)
* (כחברה-מלאה)
* סין (כ"חברה משקיפה" בלבד)
* (כ"חברה משקיפה" בלבד)
* (כ"חברה משקיפה" בלבד)
* (כ"חברה משקיפה" בלבד)
* (כחברה-מלאה)

==ראו גם==

* דגל הארגון לשיתוף פעולה אסלאמי
* העולם המוסלמי
* הליגה הערבית

== קישורים חיצוניים ==

* 

* 

==הערות שוליים==

*
קטגוריה:ארגונים בין-לאומיים אזוריים
קטגוריה:אסלאם
קטגוריה:ארגונים בין-ממשלתיים
קטגוריה:משקיפים בעצרת הכללית של האומות המאוחדות
נח"ל עירית

נח"ל עירית הייתה היאחזות נח"ל בצפון השומרון על הר עירית בגובה של 663 מטר, ליד העיירה טובאס. כאשר הוקמה, עירית הייתה היישוב הישראלי היחיד בצפון־מזרח השומרון. ההיאחזות הוקמה סמוך ליער אורנים שניטע בתקופת המנדט הבריטי, וצפתה לעבר עמק בזק ועמק טובאס. ההיאחזות נקראה על שם צמח-הבר עירית.<ref></ref>

נח"ל עירית הוקמה בי"ט בטבת תשמ"ב, 14 בינואר 1982<ref></ref>, וטקס העלייה לקרקע שלה התקיים ביום העצמאות 1982.

באפריל 1984 אישרה ועדת ההתיישבות של הממשלה והסוכנות היהודית את הקמת היישוב, כיישוב חלוץ בצפון־מזרח השומרון. ניתן אישור להקים במקום יישוב בשם "תרצה". ההאיחזות לא החזיקה מעמד והפכה לבסיס צבאי.

בשנת 1993 פונה היישוב בשל הסכמי אוסלו, והמקום הוגדר כשטח A.

בנובמבר 2023 פורסם כי מקום היישוב לשעבר משמש כיום כמחנה אימונים למנגנוני הביטחון של הרשות הפלסטינית.<ref></ref>

== קישורים חיצוניים ==
* 

==הערות שוליים==

קטגוריה:היאחזויות נח"ל
קטגוריה:יהודה ושומרון
קטגוריה:יישובים שהוקמו ב-1982
קטגוריה:צפון השומרון
קטגוריה:התנחלויות שפונו כחלק מהסכמי אוסלו
נח"ל גינת

נח"ל גינת הייתה היאחזות נח"ל שהוקמה בשנת 1983<ref></ref> על ידי העובד הלאומי. ההיאחזות מוקמה מעט צפונית-מערבית לעיר ג'נין, לצד כביש 66.

ההחלטה על הקמת ההיאחזות התקבלה ב־1982. ועדת השמות הממשלתית אישרה את שם האתר בפברואר 1983.

מקור שמה של גינת הוא הדמיון הלשוני לשם העיר הסמוכה ג'נין<ref></ref>. כמו כן, באזור שכנה העיר המקראית גינת המזוהה עם ג'נין ומופיעה בשמו של הטוען לכתר מלכות ישראל – תבני בן גינת.

במסגרת הסכמי אוסלו עם הרשות הפלסטינית, פורקה ההיאחזות וישראל נסוגה מהשטח. במקום בו הייתה ממוקמת ההיאחזות קיים כיום בסיס של הביטחון המסכל של הרשות הפלסטינית<ref></ref>.

== קישורים חיצוניים ==
* 

== הערות שוליים ==

קטגוריה:היאחזויות נח"ל
קטגוריה:ג'נין
קטגוריה:עמק יזרעאל
קטגוריה:יישובים שהוקמו ב-1983
קטגוריה:התנחלויות שפונו כחלק מהסכמי אוסלו